b"\n_START_ARTICLE_\nEdifici de la Caixa de Pensions (Figueres)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici situat a davant de la pla\xc3\xa7a de la Palmera. \xc3\x89s un edifici exempt per tres dels costats. La planta baixa est\xc3\xa0 destinada a oficines banc\xc3\xa0ries i biblioteca. Presenta un encoixinat amb tres portals d'arcs de mig punt i dues finestres per banda. Les altres dues fa\xc3\xa7anes presenten finestres, i la de la dreta un portal d'acc\xc3\xa9s a la biblioteca i als habitatges. Les tres plantes s'ordenen basant-se en un cos central d'ordre corinti. A la primera planta, el cos central presenta balconada seguida i dos balcons a cada lateral. La segona planta, balconada correguda i finestres laterals. A la tercera planta tot s\xc3\xb3n finestres. El cos central queda rematat per un timp\xc3\xa0 i entaulament. La coberta \xc3\xa9s per terrassa. Forma part del conjunt urban\xc3\xadstic de la pla\xc3\xa7a de la Palmera, una fa\xc3\xa7ana lateral d\xc3\xb3na a la pla\xc3\xa7a Escorxador.\n_START_SECTION_\nHist\xc3\xb2ria\n_START_PARAGRAPH_\nEl 1951 s'inaugura la nova Biblioteca p\xc3\xbablica amb un Sal\xc3\xb3 per confer\xc3\xa8ncies; en aquest edifici de la Caixa, que era acabat de fer i substitu\xc3\xafa a l'antiga Caixa del carrer de Sant Pere. Forma part del conjunt urban\xc3\xadstic de la Pla\xc3\xa7a de la Palmera i una fa\xc3\xa7ana lateral dona a la pla\xc3\xa7a de l'Escorxador. Els r\xc3\xa8tols de la Caixa degraden el conjunt arquitect\xc3\xb2nic i l'entorn."